অনুসন্ধানে জানা যায়, ২০১৫ সালের ৩ ডিসেম্বর ডিআইটি পুকুরটি দখলমুক্ত ও সংস্কার করতে স্থানীয় বাসিন্দাদের পক্ষে মো. জুবায়ের রাজউকের কাছে আবেদন করেছিলেন। এর পর প্রায় দুই বছরের বেশি সময় পার হয়ে গেছে। বেশ কয়েকটি চিঠিও চালাচালি হয়েছে। কিন্তু কোনো ধরনের উদ্যোগ গ্রহণ করেনি রাজউক। এদিকে খোদ রাজউকের ঊর্ধ্বতন অনেক কর্মকর্তাই জানেন না এই পুকুরের অস্তিত্ব। অভিযোগ আছে, রাজউকের কয়েকজন অসাধু কর্মকর্তার যোগসাজশে এই অবৈধ দখল উচ্ছেদ এবং নতুন কোনো প্রকল্পের মাধ্যমে কাজ করা যাচ্ছে না।